Gr. 7-leerder neem eie lewe | Maroela Media
'n Gr. 7-leerder van Laerskool Lynnwood het Maandagaand haar eie lewe geneem.(Argieffoto ter illustrasie)
'n Gr. 7-leerder van Laerskool Lynnwood in Pretoria-Oos het Maandagaand haar eie lewe geneem.
Steve Stolk, skoolhoof, het dié hartseer nuus Dinsdag in 'n omsendbrief met ouers gedeel.
"Ons harte is gebreek en ons bid vir vertroosting vir haar ouers, broer en suster, familie en vriende."
Stolk sê dat hy self die nuus Dinsdag aan die gr. 7-leerders oorgedra het, waarna ds. Immanuel van Tonder van die Lynnwood-gemeente met hulle gepraat het. Die skool het ook 'n berader beskikbaar gestel om individuele ondersteuning aan leerders te bied.
Luidens die omsendbrief is ouers van gr. 7-leerders in kennis gestel dat hulle hul kinders by die skool kan gaan haal indien nodig. Die skool sê dat hulle nie die gebeurtenis met gr. RRR tot gr. 3-leerders gedeel het nie.
Stolk het verder aangedui dat die skool 'n foto van die leerder in die voortuin sal plaas waar blomme of briefies ter nagedagtenis neergelê kan word.
"Wees lief vir jou kind en maak seker julle praat elke dag met mekaar oor dít wat regtig saak maak. Bid asseblief vir ons," het Stolk van ouers gevra.
Verdagtes in driedubbele moord gesoek
Sjoe dis bitterlik hartseer. Sterkte aan al die familie en vriende.
My innigste meegevoel met die ouers, broers en susters.. Mag julle vertroosting by die Here vind. Baie sterkte gedurende hierdie hartseer tyd.
jis hoe krimp my hart ineen so bitter jonk en so GROOT besluit wat geneem is , my hart gaan uit aan die ouers en familie, wat 'n tragiese gebeurtenis en ek dink daar is soveel vrae – sterkte aan ALMAL betrokke want so ding het 'n helse rippel effek
Sjoe, wat het in haar lewetjie gebeur wat haar tot so 'n drastiese stap gedryf het? Sterkte aan die familie.